sitelen tawa Metopoli (toki Tosi: Metropolis) li sitelen tawa musi pi ilo nasa. ona li pana lon tenpo sike 1927 lon ma Tosi. mama lawa pi ona li jan Pite Lan (toki Tosi: Fritz Lang). ona li kama tan e lipu sitelen tan jan Teja Wanapo (Thea van Harbou). ona li sitelen e sitelen tawa lon poka jan Pite. ona li jo e jan musi suli ni: jan Kusa Puli en jan Alete Ape en jan Luto Kijen-Loke en jan Pike En.
ona li pana e sitelen pi ma tomo lon tenpo kama. jan mani li lon tomo sewi, taso jan pali li lon anpa e ma. jan pali li pali ike tawa wawa e ma tomo. jan suli pi sitelen tawa ni li mije lili pi jan lawa pi ma tomo ni. ona li wile e ni: tawa wan e jan pi ma tomo.
ona li suli mute tawa sitelen tawa pi ilo nasa. jan mute li pilin e ni: tenpo ali la, sitelen tawa ni li pona mute. ona li pana sona tawa mama mute pi sitelen tawa.
taso, tenpo open la, jan li weka e sitelen mute tan ona tan ni: ona li suli mute ike tawa jan mute. tan ni, jan ala li jo e sitelen tawa ali lon tenpo mute. tenpo sike 2008 la, jan li kama jo e sitelen tawa ali lon ma Alensina. ona li pakala, taso jan li pona e ona mute. tenpo ni la, sitelen tawa li ali pi nanpa ni: 95%.